钦定古今图书集成/历象汇编/庶征典/第036卷 > 后汉
## 钦定古今图书集成/历象汇编/庶征典/第036卷 > 后汉

### 光武建武六年九月丙戌日犯太微西藩十一月辛亥月犯轩辕

按《后汉书光武帝本纪》。不载　按《古今注》云云。
建武七年。土入鬼中。太白经太微

按《后汉书光武帝本纪》，不载。　按《古今注》，七年九月
庚子，土入鬼中。《汉史》：“镇星逆行舆鬼，女主贵亲有忧。”
巫咸曰：“有土功。”是岁太白经太微。

建武八年四月辛未。月犯房第二星光芒不见
按《后汉书光武帝本纪》。不载　按《古今注》云云。
建武九年四月。金犯娄。甲子。月犯轩辕。壬寅犯心。七
月金犯轩辕。戊辰。月犯昴。

按《后汉书光武帝本纪》，不载。　按《天文志》：“九年七月
乙丑，金犯轩辕大星。”“十一月乙丑，金又犯轩辕。轩辕
者，后宫之官，大星为皇后，金犯之为失势。是时郭后
已失势，见疏，后废为中山太后，阴贵人立为皇后。”
按《古今注》，“四月乙卯，金犯娄南星。甲子，月犯轩辕第
二星。壬寅，犯心大星。七月戊辰，月犯昴。”

建武十年正月，月犯心。闰月，火入鬼。三月，流星出太
微，入北斗魁。十二月，大流星出柳，入轸。

按《后汉书光武本纪》，不载。　按《天文志》，“十年三月癸
卯，流星如月，从太微出，入北斗魁第六星，色白，旁有
小星，射者十馀枚，灭则有声如雷，食顷止。”流星为贵
使，星大者使大，星小者使小。太微天子廷，北斗魁，主
杀星，从太微出抵北斗魁，是天子大使将出，有所伐
杀。“十二月己亥，大流星如缶，出柳，西南行入轸且灭，
时”分为十馀，如遗火状，须臾有声隐隐如雷。“柳”为周，
轸为秦、蜀，“大流星出柳入轸”者，是大使从周入蜀。是
时，光武帝使大司马吴汉发南阳，卒三万人，乘船溯
江而上，击蜀白帝、公孙述，又命将军马武、刘尚、郭霸、
岑彭、冯骏，平武都、巴郡。十二年十月，汉进兵击述从
弟卫尉永，遂至广都，杀述女婿史兴。威虏将军冯骏
拔江州，斩述将田戎。吴汉又击述大司马谢丰，斩首
五千馀级。臧宫破涪，杀述弟大司空恢。十一月丁丑，
汉护军将军高午刺述，洞胸，其夜死。明日，汉入屠蜀
城，诛述大将公孙晃、延岑等，所杀数万人，夷灭述妻
宗族万馀人以上。是大将出伐杀之应也。其小星射
者，及如馀火，分为十馀，皆小将随从之象。有声如雷
隐隐者，兵将怒之征也。　按《古今注》：“正月壬戌，月犯
心后星。闰月庚辰，火入舆鬼，过轸北。”

建武十二年正月，月乘轩辕小星北流。二月，月入氐，
晕，珥，围角、亢、房。六月，小星四面流。七月，月犯昴。八月，
水见东方翼分。九月，火犯鬼。十月，大星流。

按《后汉书光武帝本纪》，不载。　按《天文志》：“十二年正
月己未，小星流百枚以上，或西北，或正北，或东北，二
夜止。六月戊戌晨，小流星百枚以上，四面行。”小星者，
庶民之类，流行者，移徙之象也。或西北，或东北，或四
面行，皆小民移徙之征。是时西北讨公孙述，北征卢
芳，匈奴助芳侵边。汉遣将军马武、骑都尉刘纳、阎兴
军，“下曲阳、临平、滹沱以备胡。匈奴入河东，中国未安，
米谷荒贵，民或流散。后三年，吴汉、马武又徙雁门、代
郡、上谷关西县吏民六万馀口，置常关、居庸关以东
以避寇。”是小民流移之应。　按《古今注》，“正月丁丑，月
乘轩辕大星。二月辛亥，月入氐，晕，珥围角、亢、房。秋七
月丁丑，月犯昴头两星。”八月辛酉，水见东方翼分。九
月甲午，火犯舆鬼。十月丁卯，大星流，有光，发东井，西
行，声隆隆。

建武十三年二月乙卯，火犯舆鬼西北。

按《后汉书光武帝本纪》。不载　按《古今注》云云。
建武十五年正月。彗星见昴。入营室。犯离宫。

按《后汉书光武帝本纪》，“十五年春正月丁未，有星孛于昴。”　按《天文志》，“正月丁未，彗星见昴，稍西北行，入
营室，犯离宫，二月乙未，至东壁灭，见四十九日。彗星
为兵，入除秽，昴为边兵，彗星出之为有兵。”至十一月，
定襄都尉阴承反，太守随诛之。卢芳从匈奴入居高
柳，至十六年十月，降上玺绶。一曰，昴星为狱事。是时
大司徒欧阳歙以事系狱，逾岁死。营室，天子之常宫；
离宫，妃后之所居。彗星入营室，犯离宫，是除宫室也。
是时郭皇后已疏，至十七年十月，遂废为中山太后，
立阴贵人为皇后，除宫之象也。

建武十六年四月，土星逆行。

建武十七年三月乙未，火逆行，从东门入太微，到执
法星东。己酉，南出端门。

建武十八年十二月壬戌，月犯木星。

建武十九年闰月戊申，火逆行，自氐到亢。

建武二十一年七月辛酉，月入毕。

建武二十三年三月，月食火星。

按《后汉书。光武帝本纪》。俱不载　按《古今注》云云。
建武三十年闰月。水在东井。东北行。至紫宫西藩
按《后汉书光武帝本纪》。“三十年闰月。有星孛于紫宫。”

按《天文志》：“闰月甲午，水在东井二十度，生白气东。”

南指，炎长五尺，为彗。东北行至紫宫西藩止，五月甲
子不见，凡见三十一日。水常以夏至，放于东井，闰月
在四月，尚未当见而见，是“赢而进也。东井为水冲，水
出之为大水。”是岁五月及明年，郡国大水，坏城郭，伤
禾稼，杀人民，白气为丧，有炎作彗。彗所以除秽。紫宫，
天子之宫，彗加其藩，除宫之象。后三年，光武帝崩，
建武三十一年七月。火入鬼。十月，犯轩辕。有客星见
于鬼。

按《后汉书光武帝本纪》，不载。　按《天文志》，“三十一年
七月戊午，火在舆鬼一度，入鬼中，出尸星南半度。十
月己亥，犯轩辕大星。又七日间，有客星炎二尺所，西
南行，至明年二月二十二日在舆鬼东北六尺所灭，
凡见百一十三日。”荧惑为凶衰，舆鬼尸星主死亡，荧
惑入之为大丧。轩辕为后宫。七星，周地。客星居之为
死丧，其后二年光武崩。

### 中元元年三月月犯心后星

按《后汉书光武帝本纪》，不载。　按《古今注》云云。
中元二年八月，火犯太微，十月有大星东北流
按《后汉书光武帝本纪》不载。　按《天文志》，“二年八月
丁巳，火犯太微西南角星，相去二寸。”“十月戊子，大流
星从西南东北行，声如雷。”火犯太微西南角星，为将
相。后太尉赵熹、司徒李䜣坐事免官。大流星为使。中
郎将窦固、杨虚侯马武、杨乡侯王赏，将兵征西也。

### 明帝永平元年夏四月流星出天市闰九月火在太微左执法十一月土逆行乘东井轩辕

按《后汉书明帝本纪》，不载。　按《天文志》，“永平元年四
月丁酉，流星大如斗，起天市楼，西南行，光照地。流星
为外兵，西南行为西南夷。是时益州发兵击姑复蛮
夷太牟替灭陵，斩首传诣雒阳。”　按《古今注》，“闰九月
辛未，火在太微左执法星所，光芒相及。十一月辛未，
土逆行乘东井北轩辕第二星。”

永平二年十二月戊辰，月蚀火星。

按《后汉书明帝本纪》。不载。　按《古今注》云云。

永平三年夏六月，彗星出天船北，诏言事。

按《后汉书明帝本纪》：“三年六月丁卯，有星孛于天船
北。诏曰：‘朕奉承祖业，无有善政。日月薄蚀，彗孛见天。
水旱不节，稼穑不成。人无宿储，下生愁垫。虽夙夜勤
思，而智能不逮。昔楚庄无灾，以致戒惧。鲁哀祸大，天
不降谴。今之动变，傥尚可救。有司勉思厥职，以匡无
德。古者卿士献诗，百工箴谏。其言事者，靡有所讳’。”
按《天文志》，“六月，彗星出天船北，长二尺，稍北行至亢
南，百三十五日去天船”为水，彗出之为大水。是岁伊、
雒水溢，到津城门外，坏伊桥郡七，县三十二，皆大水。
永平四年，客星出梗河。

按《后汉书明帝本纪》不载　按《天文志》。“四年八月辛
酉。客星出梗河。西北指贯索。七十日去梗河为边兵。
至五年十一月。北匈奴七千骑入五原塞。十二月入
云中。至原阳。贯索贵人之牢。其十二月。陵乡侯梁松
坐怨望。悬飞书。诽谤朝廷。下狱死。妻子家属徙九真。”
永平七年正月。流星出织女。三月客星见左执法。
按《后汉书明帝本纪》。不载　按《天文志》。七年正月戊
子。流星大如杯。从织女西行。光照地。织女天之真女。
流星出之女主忧。其月癸卯。光烈皇后崩　按《古今
注》。三月庚戌。客星光气二尺所。在太微左执法南端
门外。凡见七十五日。

“永平八年夏六月，长星出柳张。十二月，客星出东方
按《后汉书明帝本纪》”不载。　按《天文志》，“八年六月壬
午，长星出柳张三十七度，犯轩辕，刺天船，陵太微，气
至上阶，凡见五十六日。”去。柳，周地。“是岁多雨水，郡十
四伤稼。”　按《古今注》，“十二月戊子，客星出东方。

申，客星出牵牛，长八尺，历建星至房南灭，见五十日。
牛主吴越。房心为宋后，广陵王荆与沈凉，楚王英与
颜忠，各谋逆，事觉，皆自杀。”广陵属吴，彭城，古宋地。
永平十年七月甲寅，月犯岁星。

《永平十》一年六月壬辰，火犯土星。

按《后汉书明帝本纪》。不载。　按《古今注》云云。

永平十三年闰月，火犯舆鬼。十一月，客星出轩辕。十
二月，月犯木星。

按《后汉书明帝本纪》。不载。　按《天文志》：“十三年闰月
丁亥。火犯舆鬼为大丧。质星为大臣诛戮。”其十二月
楚王英与颜忠等造作妖谋反。事觉，英自杀。忠等皆
伏诛。　按《古今注》，十一月客星出轩辕四十八日。十
二月戊午，月犯木星。

《永平十四年》，客星出昴。

按《后汉书明帝本纪》，不载。　按《天文志》，“十四年正月
戊子，客星出昴，六十日在轩辕右角稍灭。”昴主边兵，
后一年，汉遣奉车都尉显亲侯窦固、驸马都尉耿秉、
骑都尉耿忠、开阳城门候秦彭、太仆祭彤，将兵击匈
奴。一曰：“轩辕右角为贵相，昴为狱事，客星守之为大
狱。”是时考楚事未讫，司徒虞延与楚王英党与黄初、
公孙弘等交通，皆自杀，或下狱伏诛。

《永平十五年》，太白入月。

按《后汉书明帝本纪》，不载。　按《天文志》，十五年“十一
月乙丑，太白入月中，为大将戮，人主亡，不出三年。后
三年，孝明帝崩。”

《永平十六》年正月，岁星犯房。四月，太白犯毕。

按《后汉书明帝本纪》，不载。　按《天文志》：“十六年正月
丁丑，岁星犯房右骖北第一星，不见，辛巳乃见。房右
骖为贵臣。岁星犯之为见诛。是后司徒邢穆坐与阜
陵王延交通，知逆谋，自杀。四月癸未，太白犯毕。毕为
边兵，后北匈奴寇入云中，至咸阳，使者高弘发三郡
兵追讨，无所得。太仆祭彤坐不进下狱。”

《永平十八年》，彗星出张南。

按《后汉书明帝本纪》，“十八年六月己未，有星孛于太
微。”　按《天文志》，“六月己未，彗星出张，长三尺，转在郎
将，南入太微，皆属张。张，周地，为东都。太微，天子廷。彗
星犯之为兵丧。”其八月壬子，孝明帝崩。

### 章帝建初元年正月太白在昴八月彗星出天市

按《后汉书章帝本纪》，“建初元年八月庚寅，有星孛于
天市。”　按《天文志》：“正月丁巳，太白在昴西一尺。八月
庚寅，彗星出天市，长二尺所，稍行入牵牛，积四十日
稍灭。”太白在昴为边兵，彗星出天市为外军，牵牛为
吴越。时蛮夷陈纵等及哀牢王类反，攻蕉唐城，永昌
太守王寻走奔楪榆，安夷长宋延为羌所杀，以武威
太守傅育领护羌校尉，马防行车骑将军，征西羌。又
“阜陵王延与子男鲂谋反，大逆无道”，得不诛，废为侯。
建初二年九月，流星过紫宫。十二月，彗出娄。

按《后汉书章帝本纪》，不载。　按《天文志》：“二年九月甲
寅，流星过紫宫中，长数丈，散为三灭。十二月戊寅，彗
星出娄三度，长八九尺，入紫宫中，百六日灭。流星过
入紫宫，皆大人忌。”后四年六月癸丑，明德皇后崩。
建初五年二月戊辰，木火俱在参。三月戊寅，木火在
东井。

建初六年七月丁酉夜，有流星起轩辕，大如拳，历文
昌，馀气正白，句曲西，如文昌，久久乃灭。

按《后汉书章帝本纪》。不载　按《古今注》云云。

### 元和元年客星在胃历阁道入紫宫

按《后汉书章帝本纪》，不载。　按《天文志》，“元和元年四
月丁巳，客星晨出东方，在胃八度，长三尺，历阁道，入
紫宫，留四十日灭。”阁道。紫宫，天子之宫也。客星犯、入、
留，久为大丧。后四年，孝章皇帝崩。

元和二年四月乙巳，客星入紫宫。

按：《后汉书章帝本纪》云云。

### 和帝永元元年春正月流星起参二月流星起天棓太微天津天大将军十一月镇星在东井

按《后汉书和帝本纪》，不载。　按《天文志》，“永元元年正
月辛卯，有流星起参。长四丈，有光，色黄白。二月，流星
起天棓，东北行，三丈所灭，色青白。壬申夜，有流星起
太微东蕃，长三丈。三月丙辰，流星起天津壬戌，有流
星起天将军，东北行。参为边兵，天棓为兵，太微、天庭、
天津为水，天将军为兵。流星起之皆为兵。”其六月，汉
遣车骑将军窦宪、执金吾耿秉，与度辽将军邓鸿出
朔方，并进兵临私渠北鞮海，斩虏首万馀级，获生口、
牛马羊百万头，日逐王等八十一部降，凡三十馀万
人，追单于至西海。是岁七月，又雨水漂人民，是其应。

按《古今注》：“正月流星大如拳，起参东南，癸亥镇在。”

“参。又流星大如桃，色赤，起太微。三月戊子，土在参。流
星大如桃”，起天津，东至斗，黄白，频有光。流星起天将
军，色黄无光，“十一月壬申，镇星在东井。”与志小异。
“永元二年正月，金木水在奎娄，二月，流星起紫宫，四月起文昌，金在轩辕。八月，流星起太微、天津、紫宫。”
按《后汉书和帝本纪》不载。　按《天文志》，“二年正月乙
卯，金木”俱在奎。丙寅，水又在奎。奎主武库，兵。三星会，
又为兵丧。辛未，水、金木在娄，亦为兵，又为匿谋。二月
丁酉，有流星大如桃，起紫宫东蕃，西北行五丈稍灭。
四月丙辰，有流星大如瓜，起文昌东北，西南行，至少
微西灭，有顷，音如雷声，已而金在轩辕大星东北二
尺所。八月丁未，有流星如鸡子，起太微西，东南行四
丈所消。十月癸未，有流星大如桃，起天津，西行六丈
所消。十一月辛酉，有流星大如拳，起紫宫，西行到胃
消。　按《古今注》：“正月丙寅，水在奎，土在东井，金在娄，
木火在昴。三月甲子，火在亢南端门第一星南，乙亥，
金在东井。四月丁丑，火在氐东南星东南。”又与志不
同。

《永元三年》，流星起紫宫。

按：《后汉书和帝本纪》不载　按《天文志》：“三年九月丁
卯，有流星大如鸡子起紫宫西南至北斗柄间消紫
宫天子宫文昌少微为贵臣，天津为水，北斗主杀。流
星起历紫宫文昌少微天津文昌为天子使出有兵
诛也。”窦宪为大将军宪弟笃景等皆卿校尉宪女弟
婿郭举为侍中射声校尉与卫尉邓叠母元俱出入
宫中，谋为不轨。至四年六月丙寅发觉，和帝幸北宫，
诏执金吾五校，勒兵屯南北宫，闭城门捕举。举父长
乐少府璜及叠，叠弟步兵校尉磊、母元皆下狱诛，宪
弟笃、景等皆自杀。金犯轩辕，女主失势。窦氏被诛，太
后失势。

《永元》五年正月，月乘岁星。四月，金火水在井，木在鬼。
七月，岁星犯轩辕。九月，金在斗，火犯房。

按《后汉书和帝本纪》，不载　按《天文志》：“五年四月癸
巳，太白、荧惑、辰星俱在东井。七月壬午，岁星犯轩辕
大星。九月，金在南斗魁中。火犯房北第一星。东井秦
地，为法。三星合，内外有兵，又为法令及水。金入斗口
中为大将将死。火犯房北第一星为将相。”其六年正
月，司徒丁鸿薨。七月，水大漂，杀人民，伤五谷。许侯马
光有罪，自杀。九月，行车骑将军事邓鸿、越骑校尉冯
柱发左右羽林、北军五校士及八郡迹射乌桓、鲜卑，
合四万骑，与度辽将军朱征、护乌桓校尉任尚、中郎
将杜崇征叛胡。十二月，车骑将军鸿坐追虏失利，下
狱死。度辽将军、征、中郎将崇皆抵罪。　按《古今注》，“正
月甲戌，月乘岁星。四月，木在舆鬼。”

永元六年六月，金在东井。闰月，流星起参北。

按《后汉书。和帝本纪》。不载　按《古今注》。“六年六月丁
亥。金在东井。闰月己丑。流星大如桃。起参北。西至参
肩。南。稍有光。”

永元七年正月，流星起天津，二月，金火在参、井，八月，
水土金在轸；十一月，金火在心；十二月，流星起文昌，
火金水在斗。

按《后汉书和帝本纪》，不载。　按《天文志》：“七年正月丁
未，有流星起天津，入紫宫中灭，色青黄有光。二月癸
酉，金火俱在参。戊寅，金火俱在东井。八月甲寅，水土
金俱在轸。十一月甲戌，金火俱在心。十二月己卯，有
流星起文昌，入紫宫消；丙辰，火金水俱在斗。流星入
紫宫，金火在心，皆为大丧。三星合轸，为白衣之会。”金
火“俱在参东井，皆为外兵，有死将。三星俱在斗，有戮
将，若有死相。”八年四月，乐成王党。七月，乐成王宗皆
薨，将兵长史吴棽坐事征，下狱诛。十月，北海王威自
杀。十二月，陈王羡薨。其九年闰月，皇太后窦氏崩。辽
东鲜卑反，太守祭参不追虏，征下狱诛。九月，司徒刘方
坐事免官，自杀。陇西羌反，遣执金吾刘尚行征西将
军事，越骑校尉节乡侯赵世发北军五校、黎阳、雍营
及边胡兵三万骑征西羌。

永元八年九月辛丑夜，有流星大如拳，起娄。

按《后汉书和帝本纪》。不载　按《古今注》云云。

永元十一年五月，流星起氐；六月，月入毕。

按《后汉书和帝本纪》，不载。　按《天文志》，十一年五月
丙午，流星大如瓜，起氐，西南行，稍有光，白色。占曰：“流
星白为有使客，大为大使，小亦小使。疾期疾，迟亦迟。
大如瓜为近，小行稍有光为迟也。”又正王日，边方有
受王命者也。明年二月，蜀郡旄牛徼外夷白狼楼薄
种王唐缯等，率种人口十七万归义内属，赐金印紫
绶钱帛。　按《古今注》：“六月庚辰，月入毕中。”

永元十二年夜，有苍白气起天园。

按《后汉书和帝本纪》，不载。　按《天文志》，十二年十一
月癸酉夜，有苍白气长三丈，起天园东北，指军市，见
积十日。占曰：“兵起十日，期岁。”明年十一月，辽东鲜卑
二千馀骑寇右北平。

永元十三年正月，水乘舆鬼。冬十一月，客星见轩辕。
十二月，水犯轩辕。

按《后汉书和帝本纪》。不载。　按《天文志》。十三年十一
月乙丑。轩辕第四星间有小客星。色青黄。轩辕为后
宫。星出之为失势。其十四年六月阴皇后废。　按《古今注》。“正月辛未，水乘舆鬼。十二月癸巳。犯轩辕大星。”
永元十四年正月，月犯轩辕。水入太微。十一月，流星
起北斗。

按《后汉书和帝本纪》，不载。　按《古今注》：“十四年正月
乙卯，月犯轩辕，在太微中。二月十日丁酉，水入太微
西门。十一月丁丑，有流星大如拳，起北斗魁中，北至
阁道，稍有光，色赤黄。须臾，西北有雷声。”

永元十六年四月，紫宫生白气，客星出紫宫，七月，水
入鬼，十月，流星起钩陈。

按《后汉书和帝本纪》，不载。　按《天文志》：“十六年四月
丁未，紫宫中生白气如粉絮。戊午，客星从紫宫西行
至昴，五月壬申灭。七月庚午，水在舆鬼中。十月辛亥，
流星起钩陈，北行三丈有光，色黄。白气生紫宫中为
丧。客星从紫宫西行至昴为赵，舆鬼为死丧，钩陈为
皇后。流星出之为中使。”后一年，元兴元年十月和帝
崩，殇帝即位一年，又崩，无嗣。邓太后遣使者迎清河
孝王子即位，是为“孝安皇帝”，是其应也。清河，赵地也。

### 元兴元年二月流星起角亢夏四月起斗七月起天市闰月水金俱在氐

按《后汉书和帝本纪》，不载。　按《天文志》：“元兴元年二
月庚辰，流星起角亢五丈所。四月辛亥，流星起斗，东
北行到须女。七月己巳，有流星起天市五丈所，光色
赤。闰月辛亥，水金俱在氐。”流星起斗，东北行至须女。
须女，燕地。天市为外军，水、金会为兵诛。其年辽东貊
人反，钞六县，发上谷、渔阳、右北平、辽西乌桓讨之。

### 殇帝延平元年正月金火合娄七月月在南斗九月陈留有陨石

按《后汉书。殇帝本纪》。不载　按《天文志》。“延平元年正
月丁酉。金火在娄。金火合为烁。为大人忧。”是岁八月
辛亥。孝殇帝崩　按《古今注》。“七月甲申，月在南斗中。”

又按《志》，“九月乙亥，陨石陈留，四。” 《春秋》僖公十六年。

陨石于宋，《五传》曰：“陨星也。”董仲舒以为从高及下之
象，或以为庶人惟星陨，民困之象也。

### 安帝永初元年五月荧惑守心八月客星在东井

按《后汉书安帝本纪》，不载　按《天文志》，“永初元年五
月戊寅，荧惑逆行守心前星。八月戊申，客星在东井
弧星西南。心为天子明堂。荧惑逆行守之为反臣。客
星在东井为大水。是时安帝未临朝，邓太后摄政，邓
骘为车骑将军，弟弘、悝闾皆以校尉封侯，秉国势。司
空周章意不平，与王尊叔元茂等谋，欲闭宫门，捕将
军”兄弟，诛常侍郑众、蔡伦，劫刺尚书，废皇太后，封皇
帝为远国王。事觉，章自杀。东井、弧皆秦地。是时羌反，
断陇道，汉遣骘将左右羽林、北军五校及诸郡兵征
之。是岁，“郡国四十一，县三百一十五，雨水四渎溢，伤
秋稼，坏城郭，杀人民”，是其应也。

永初二年正月，太白昼见。四月，月入南斗。八月，荧惑
出太微端门。

按《后汉书安帝本纪》，不载　按《天文志》：二年正月戊
子，太白昼见，为强臣。是时邓氏方盛。　按《古今注》：四
月乙亥，月入南斗魁中。八月己亥，荧惑出太微端门。
永初三年正月，月犯心，太白入斗。三月，荧惑入舆鬼。
五月，太白入毕。十二月，彗星起天苑。

按《后汉书安帝本纪》，“三年十二月，有星孛于天苑。”
按《天文志》：“正月庚戌，月犯心后星，己亥，太白入斗中。
十二月，彗星起天苑南，东北指，长六七尺，色苍白。”月
犯心后星，不利子。心为宋。五月丁酉，沛王牙薨。太白
入斗中为贵相，凶。天苑为外军，彗星出其南为外兵。
是后使羌氐讨贼李贵，又使乌桓击鲜卑，又使中郎
将任尚、护羌校尉马贤击羌，皆降。　按《杨厚传》：厚父
统为光禄大夫。厚少学统业，精力思述。初，安帝永初
二年，太白入北斗，时统为侍中，厚随在京师。朝廷以
问统，统对“年老，耳目不明，子厚晓读图书，粗识其意。
邓太后使中常侍承制问之，厚对以为诸王子多在
京师，容有非常，宜亟发遣，各还本国。”太后从之。星寻
灭不见。　按《古今注》。三月壬寅。荧惑入舆鬼中。五月
丙寅。太白入毕中。

永初四年二月，月犯轩辕。六月，客星见，太白入鬼。
按《后汉书安帝本纪》不载。　按《天文志》，“四年六月丙
子，客星大如李，苍白，芒气长二尺，西南指上阶星。癸
酉，太白入舆鬼。指上阶为三公。”后太尉张敏免官。太
白入舆鬼，为将凶。后中郎将任尚坐赃千万，槛车征，
弃市。　按《古今注》，“二月丙寅，月犯轩辕大星。”

永初五年夏六月，太白昼见，经天。

### 元初元年三月荧惑入鬼

元初二年九月，荧惑入鬼。

元初三年三月，荧惑入鬼。五月，太白入毕。七月，岁星
入鬼，太白犯太微。十一月，客星见虚、危。

“元初四年正月。岁星留鬼中。太白昼见。入鬼。辰星入
鬼。又犯岁星。六月荧惑入鬼。九月太白入南斗。
元初五年三月镇星犯钺。五月辰星犯质。太白犯钺。
元初六年四月。太白荧惑镇星入鬼。太白犯执法按《后汉书安帝本纪》。俱不载　按《天文志》。永初五年
六月辛丑。太白昼见经天。元初元年三月癸酉。荧惑
入舆鬼。二年九月辛酉，荧惑入舆鬼。三年三月，荧惑
入舆鬼中。五月丙寅，太白入毕口。七月甲寅，岁星入
舆鬼。闰月己未，太白犯太微左执法。十一月甲午，客
星见西方。己亥，在虚、危南，至胃、昴。四年正月丙戌，岁
星留舆鬼中。乙未，太白昼见丙上。四月壬戌，太白入
舆鬼中。己巳，辰星入舆鬼中。五月己卯，辰星犯岁星。
六月丙申，荧惑入舆鬼中。戊戌，犯舆鬼大星。九月辛
巳，太白入南斗口中。五年三月丙申，镇星犯东井钺
星。五月庚午，辰星犯舆鬼质星。丙戌，太白犯钺星。六
年四月癸丑，太白入舆鬼。六月丙戌，荧惑在舆鬼中。
丁卯，镇星在舆鬼中。辛巳，太白犯左执法。自《永初》五
年到永宁，十年之中，太白一昼见经天，再入舆鬼，一
守毕，再犯左执法，入南斗，犯钺星。荧惑五入舆鬼。镇
星一犯东井钺星，一入舆鬼。岁星、辰星再入舆鬼。“凡
五星入舆鬼中，皆为死丧。荧惑、太白甚犯钺。质星为
诛戮。斗为贵将，执法为近臣。客星在虚、危，为丧，为哭
泣。昴、毕为边兵，又为狱事。”至建光元年三月癸巳，邓
太后崩。五月庚辰，太后兄车骑将军骘等七侯皆免
官自杀，是其应也。

### 延光元年四月丙午太白昼见

按《后汉书安帝本纪》。不载。　按《古今注》云云。

延光二年八月，“荧惑出太微端门。”

延光三年二月，太白犯昴。五月，入毕。九月，镇星犯左
执法。

延光四年，太白入鬼。六月，出太微。九月，入斗。十一月，
客星见天市。

按《后汉书安帝本纪》俱不载。　按《天文志》，“延光二年
八月己亥，荧惑出太微端门。三年二月辛未，太白犯
昴。五月癸丑，太白入毕。九月壬寅，镇星犯左执法。四
年，太白入舆鬼中。六月壬辰，太白出太微。九月甲子，
太白入斗口中。十一月，客星见天市。”“荧惑出太微为
乱臣。太白犯昴、毕为边兵。一曰大人当之。”镇星犯左
执“法，有诛臣。太白入舆鬼中为大丧。太白出太微为
中宫有兵；入斗口为贵，将相有诛者。客星见天市中
为贵丧。”是时，大将军耿宝、中常侍江京、樊丰、小黄门
刘安与阿母王圣、圣子女永等并构谮太子保，并恶
太子乳母男、厨监邴吉。三年九月丁酉，废太子为济
阴王，以北乡侯懿代杀男吉，徙其父母妻子日南。四
年三月丁卯，安帝巡狩，从南阳还，道寝疾，至叶崩。阎
后与兄卫尉显、中常侍江京等共隐匿，不令群臣知。
上崩，遣司徒刘喜等分诣郊庙，告天请命，载入北宫。
庚午夕，发丧，尊阎氏为太后。北乡侯懿病薨，京等又
不欲立，保白太后，更征诸王子，择所立。中黄门孙程、
王国、王康等十九人共合谋诛显、京等，立保为天子，
是为《孝顺皇帝》。皆奸人强臣，狂乱王室。其于死亡诛
戮，兵起宫中，是其应。

### 顺帝永建元年二月客星入太微五月入斗

按《后汉书顺帝本纪》，不载。　按《古今注》，永建元年二
月甲午，客星入太微。五月甲子，月入斗。《李氏家书》曰：
“时天有变气。李郃上书谏曰：‘臣闻天不言县象以示
吉凶，挺灾变异以为谴诫。昔齐桓公遭虹贯斗牛之
变，纳管仲之谋，令齐去妇，无近妃宫。桓公听用，齐以
大安。赵有尹史，见月生齿，龁毕大星，占有兵变。赵君
曰：‘天下共一，毕知为何国也’’？”下史于狱。其后公子牙
谋弑君，血书端门，如史所言。乃月十三日，有客星气
象，彗孛历天市、梗河、招摇、枪棓，十六日入紫宫，迫北
辰，十七日复过文昌、泰陵，至天船积水间，稍微不见
客星一。占曰：“鲁星历天市者为谷贵，梗河三星备非
常，泰陵八星为凶丧，紫宫、北辰为至尊”，如占，恐宫庐
之内，有兵丧之变，千里之外，有非常暴逆之忧。鲁星
不得过历尊宿，行度从疾，应非一端。恐复有如王阿
母母子贱妾之欲居帝旁，耗乱政事者。诚令有之，宜
当抑远，饶足以财。王者权柄及爵禄，人天所重慎，诚
非阿妾所宜干豫天，故挺变明以示人。如不承慎，祸
至变成，悔之靡及也。

永建二年二月，太白昼见。闰月，又昼见。八月，荧惑入
舆鬼。九月，白气从北落师门至斗。

按《后汉书顺帝本纪》。不载　按《天文志》。“二年二月癸
未。太白昼见三十九日。闰月乙酉。太白昼见东南维
四十一日。八月乙巳，荧惑入舆鬼。太白昼见为强臣，
荧惑为凶，舆鬼为死丧，质星为诛戮。”是时中常侍高
梵、张防、将作大匠翟酺、尚书令高堂芝、仆射张敦、尚
书尹就、郎姜述、杨凤等及兖州刺史鲍就使匈奴，中
郎张国、金城太守张笃、敦煌太守张朗相与交通漏
泄，就、述弃市，梵防、酺芝、敦、凤、就国皆抵罪。又定远侯
班始，尚阴城公主坚得，𩰚争杀坚得，坐要斩马市，同
产皆弃市。　按《古今注》，“其年九月戊寅，有白气广三
尺，长十馀丈，从北落师门南至斗。”

永建三年。二月癸未。月犯心。六月甲子。太白昼见按《后汉书》顺帝本纪。不载　按《古今注》云云。

永建四年三月癸丑，月犯心后星。

按《后汉书顺帝本纪》。不载　按《古今注》云云。

《永建》五年闰月，太白昼见。夏，荧惑守氐。

按《后汉书。顺帝本纪》。不载　按《古今注》。“五年闰月庚
子。太白昼见。”　又按《古今注》。“五年夏。荧惑守氏。诸侯
有斩者。”是冬。班始腰斩马市。

《永建》六年四月，荧惑入太微。十月太白昼见。十二月，
客星见牵牛。

按《后汉书顺帝本纪》不载　按《天文志》：“六年四月，荧
惑入太微中，犯左右执法西北方六寸所。十月乙卯，
太白昼见。十二月壬申，客星芒气长二尺馀，西南指，
色苍白，在牵牛六度。客星芒气白为兵。牵牛为吴越。
后一年，会稽海贼曾于等千馀人烧句章，杀长吏，又
杀鄞鄮长，取官兵，拘杀吏民，攻东部都尉。扬州六郡
逆”贼章何等称将军，犯四十九县，大劫略吏民。　按
《古今注》，“六年，彗星出于斗、牵牛，灭于虚、危。”虚、危为齐、
牵牛、吴、越。故海贼浮于会稽，山贼捷于济南。

### 阳嘉元年闰月客星见天苑诏以选举不得其人归任三司太白岁星合于房

按《后汉书顺帝本纪》，“阳嘉元年闰月戊子，客星出天
苑。辛卯，诏曰：‘间者以来，吏政不勤，故灾咎屡臻，盗贼
多有。退省所由，皆以选举不实，官非其人，是以天心
未得，人情多怨。《书》歌股肱，《诗》刺三事。今刺史二千石
之选，归任三司，其简序先后，情核高下，岁月之次，文
武之宜，务存厥衷’。”　按《天文志》：“闰月戊子，客星气白，
广”二尺，长五丈，起天苑西南，主马牛，为外军；色白为
兵。是时，敦煌太守徐白使疏勒王盘等兵二万人入
于寘界，虏掠，斩首三百馀级。乌桓校尉耿晔使乌桓
亲汉都尉戎末瘣等出塞钞鲜卑，斩首，获生口财物，
鲜卑怨恨，钞辽东、代郡，杀伤吏民。是后西戎、北狄为
寇害，以马牛起兵，马牛亦死伤于兵中，至十馀年乃
息。　按《郎𫖮传》，“阳嘉元年，太白与岁星合于房心。
阳嘉二年，荧惑失度。四月、五月、十一月，太白昼见。十
二月，月犯太白。”

按《后汉书顺帝本纪》，不载　按《古今注》：“二年四月壬
寅，太白昼见。五月癸巳，又昼见。十一月辛未，又昼见。
十二月壬寅，月犯太白。”　按《郎𫖮传》：“二年，荧惑失度，
盈缩往来，涉历舆鬼，环绕轩辕。”

《阳嘉》三年二月辛未，太白昼见。四月乙卯，太白、荧惑
入舆鬼。

按《后汉书顺帝本纪》。不载　按《古今注》云云。

### 永和元年五月丁卯太白犯牵牛大星

按《后汉书顺帝本纪》。不载　按《古今注》云云。

永和二年五月，太白昼见。八月，荧惑犯南斗。

按《后汉书顺帝本纪》，“二年八月庚子，荧惑犯南斗。”
按《天文志》，“五月戊申，太白昼见。八月庚子，荧惑犯南
斗。斗为吴。”“明年五月，吴郡太守行丞事羊珍与越兵
弟叶、吏民吴铜等二百馀人起兵反，杀吏民，烧官亭
民舍，攻太守府，太守王衡距守，吏兵格杀珍等。又江
贼蔡伯流等数百人攻广陵、九江，烧城郭，杀都长。”
永和三年二月，太白昼见，有流星东行。三月、六月、八
月，太白皆昼见。闰月，辰星入鬼。荧惑入太微，太白昼
见。十二月，月犯轩辕。

按《后汉书顺帝本纪》，“三年二月戊子，太白犯荧惑。”
按《天文志》：“二月辛巳，太白昼见。戊子，在荧惑西南，光
芒相犯。辛丑，有流星大如斗，从西北东行，长八九尺，
色赤黄，有声隆隆如雷。三月壬子，太白昼见。六月丙
午，太白昼见。八月乙卯，太白昼见。闰月甲寅，辰星入
舆鬼。己酉，荧惑入太微。乙卯，太白昼见。”太白者，将军
之官，又为西州，昼见阴盛，与君争明。荧惑与太白相
犯，为兵丧。流星为使，声隆隆，怒之象也。辰星入舆鬼，
为大臣有死者。荧惑入太微，乱臣在廷中。是时大将
军梁商父子秉势，故太白常昼见也。其四年正月祀
南郊，夕牲，中常侍张逵、蘧政阳定、内署令石光、尚方
令傅福等与中常侍曹腾、孟贲争权，白帝言腾、贲与
商谋反，矫诏命收腾、贲，贲自解说，顺帝寤解腾、贲缚。
逵等自知事不从，各奔走，或自刺解貂蝉，投草中逃
亡，皆得免。其六年，征西将军马贤击西羌于北地射
姑山下，父子为羌所没杀，是其应也。　按《古今注》，“十
二月丁卯，月犯轩辕大星。”

《永和四年》，荧惑入南斗。

永和五年四月，太白昼见。八月，荧惑入太微。

按《后汉书顺帝本纪》。俱不载　按《天文志》。四年七月
壬午。荧惑入南斗。犯第三星。五年四月戊午。太白昼
见。“八月己酉。荧惑入太微。斗为贵相。为扬州。荧惑犯
入之为兵丧。其六年大将军商薨。九江丹阳贼周生、
马勉等起兵攻没郡县。梁氏又专权于天庭中。”
永和六年二月，彗星见营室。五月十一月，太白昼见。
按《后汉书顺帝本纪》。“六年二月丁巳。有星孛于营室。”

按《天文志》：“二月丁巳，彗星见东方，长六七尺，色青。”

尺。癸未昏见，西北历昴、毕。甲申，在东井，遂历舆鬼、柳、
七星、张光炎及三台，至轩辕中灭。营室者，天子常宫，
坟墓主死。彗星起而在营室，坟墓，不出五年，天下有
大丧。后四年，孝顺帝崩。昴为边兵，又为赵羌，周马父
子，后遂为寇。又刘文劫清河相谢暠，欲立王蒜为天
子，暠不听，杀暠。王闭门距文。官兵捕诛文，蒜以恶人
所劫，废为尉氏侯，又徙为犍阳都乡侯，薨，国绝，历东
井、舆鬼为秦皆羌所攻，钞炎及三台为三公。是时太
尉杜乔及故太尉李固为梁冀所陷，入坐文书死。及
至注张，为周灭，于轩辕中为后宫。其后懿献后以忧
死，梁氏被诛，是其应也。　按《古今注》，“五月庚寅。太白
昼见。十一月甲午。太白昼见。

### 汉安元年二月岁星在太微八月月犯斗

按《后汉书顺帝本纪》，不载。　按《古今注》，“汉安元年二
月壬午，岁星在太微中。八月癸丑，月入南斗魁中。
汉安二年正月，太白昼见。五月辰犯舆鬼，日入斗。六
月，荧惑犯镇星。七月，太白昼见。”

按《后汉书顺帝本纪》。二年六月乙丑，荧惑犯镇星。
按《天文志》：正月己亥，太白昼见。五月丁亥，辰星犯舆
鬼。六月乙丑，荧惑光芒犯镇星。七月甲申，太白昼见。
辰星犯舆鬼为大丧。荧惑犯镇星为大人忌。明年八
月孝顺帝崩。孝冲明年正月又崩。　按《古今注》：五月
丙辰，月入斗中。

### 冲帝建康元年九月己亥太白昼见

按《后汉书。冲帝本纪》。不载　按《古今注》云云。

### 质帝本初元年三月月入南斗荧惑入鬼四月太白入鬼五月又犯荧惑

按《后汉书质帝本纪》，不载。　按《天文志》：本初元年三
月癸丑，荧惑入舆鬼。四月辛巳，太白入舆鬼。皆为大
丧。五月庚戌，太白犯荧惑，为逆谋。闰月一日。孝质帝
为梁冀所鸩崩。　按《古今注》：三月丁丑，月入南斗。

### 桓帝建和元年荧惑犯鬼质

《建和》二年，荧惑入舆鬼。

建和三年五月，太白入太微，荧惑入东井。八月，镇星
犯舆鬼，彗星见天市。

按《后汉书桓帝本纪》：“三年八月乙丑，有星孛于天市。”

按《天文志》：“建和元年八月壬寅，荧惑犯舆鬼质星。”

二年二月辛卯，荧惑行在舆鬼中。三年五月己丑，太
白行入太微右掖门，留十五日，出端门。丙申，荧惑入
东井。八月己亥，镇星犯舆鬼中南星。乙丑，彗星芒长
五尺，见天市中，东南指，色黄白，九月戊辰不见。“荧惑
犯舆鬼为死丧。质星为戮臣，入太微为乱臣。镇星犯
舆鬼为丧。彗星见天市中，为质贵人。”至和平元年十
二月甲寅，梁太后崩，梁冀益骄乱矣。　按《爰延传》，延
拜大鸿胪，帝以延儒生，常特宴见。时太史令上言客
星经帝坐，帝密以问延，延因上封事曰：“臣闻天子尊
无为上，故天以为子。位临臣庶，威重四海。动静以理，
则星辰顺序；意有邪僻，则晷度错违。陛下以河南尹
邓万有龙潜之旧，封为通侯，恩重公卿”，惠丰宗室。加
顷引见，与之对博，上下媟黩，有亏尊严。臣闻之，帝左
右者，所以咨政德也。故周公戒成王曰：“其朋其朋”，言
慎所与也。昔宋闵公与彊臣共博，列妇人于侧，积此
无礼，以致大灾。武帝与幸臣李延年、韩嫣同卧起，尊
爵重赐，情欲无厌，遂生骄淫之心，行不义之事，卒延
年被戮，嫣伏其辜。夫爱之则不觉其过，恶之则不知
其善，所以事多放滥，物情生怨。故王者赏人必酬其
功，爵人必甄其德，善人同处，则日闻嘉训，恶人从游
则日生邪情。孔子曰：“益者三友，损者三友”，邪臣惑君，
乱妾危主，以非所言则悦于耳，以非所行则翫于目，
故令人君不能远之。仲尼曰：“唯女子与小人为难养，
近之则不逊，远之则怨，盖圣人之明戒也。昔光武皇
帝与严光俱寝，上天之异，其夕即见。夫以光武之圣
德，严光之高贤，君臣合道，尚降此变，岂况陛下今所
亲幸，以贱为贵，以卑为尊哉！唯陛下远谗谀之人，纳
謇謇之士，除左右之权，寤宦官之敝，使积善日熙，佞
恶消殄，则干灾可除。”帝省其奏。

### 元嘉元年春二月太白昼见

按《后汉书桓帝本纪》。不载。　按《天文志》云云。

### 永兴二年太白昼见

按《后汉书桓帝本纪》，永兴二年二月诏曰：“比者星辰
缪越，坤灵震动，灾异之降，必不空发。敕己修政，庶望
有补。其舆服制度有逾侈长饰者，皆宜损省郡县，务
存俭约，申明旧令，如永平故事。”　按《天文志》：闰月，太
白昼见。时上幸后宫采女邓猛，明年封猛兄演为南
顿侯。后四岁，梁皇后崩，猛立为皇后，恩宠甚盛。

### 永寿元年三月镇星逆行入太微七月辰星入太微八月荧惑入太微九月流星昼见荧惑犯岁

按《后汉书桓帝本纪》，不载　按《天文志》，“永寿元年三
月丙申，镇星逆行入太微中，七十四日去左掖门。七

为贵臣妃后，逆行为匿谋。辰星入太微为大水。一曰
后宫有忧。”是岁雒水溢至津门，南阳大水。荧惑留入
太“微中，又为乱臣。”是时梁氏专政。九月己酉，昼有流
星，长二尺所，色黄白。癸巳，荧惑犯岁星。为奸臣谋，大
将戮。

《永寿》二年六月，辰星入太微，伏。八月，太白犯轩辕。
《永寿》三年四月，荧惑入东井。七月，太白犯心。

按《后汉书桓帝本纪》皆不载。　按《天文志》：“二年六月
甲寅，辰星入太微，遂伏不见。辰星为水，为兵，为妃后。
八月戊午，太白犯轩辕大星，为皇后。其三年四月戊
寅，荧惑入东井口中，为大臣有诛者。”“其七月丁丑，太
白犯心前星，为大臣后二年四月，懿献皇后以忧死，
大将军梁冀使太仓令秦宫刺杀议郎邴尊，又欲杀
邓”后母宣，事觉，桓帝收冀及妻寿、襄城君印绶，皆自
杀。诛诸梁及孙氏宗族，或徙边，是其应也。

### 延熹四年三月荧惑犯鬼质五月客星见营室至心转为彗

按《后汉书桓帝本纪》，不载　按《天文志》。“延熹四年春
三月甲寅。荧惑犯舆鬼质星。五月辛酉。客星在营室，
稍顺行，生芒长五尺。所至心一度，转为彗。荧惑犯舆
鬼质星，大臣有戮死者。”“五年十月，南郡太守李肃坐
蛮夷贼攻盗郡县，取财物一亿以上，入府取铜虎符。
肃背敌走，不救城郭。又监黎阳谒者燕乔坐赃重，泉
令”彭良杀无辜，皆弃市。京兆虎牙都尉宋谦坐赃，下
狱死。客星在营室，至心，作彗，为大丧。后四年，邓太后
以忧死。

按《汉中士女志》：李燮，字德公，太尉固子也。父死时，二
兄亦死，燮为姊所遣，随父门生王成亡命徐州佣酒
家。酒家知非常人，以女妻之。延熹二年，梁冀诛后，月
经阳道，晕五车。史官上书：“昔有大星升汉而西，卷舌
扬芒迫月。荧惑犯帝座，则有大臣枉诛。星在西方，太
尉固应之。今晕如之，宜有赦命，录其遗嗣，以除此异。”
于是下赦，燮得返旧，四府并辟。

延熹六年十一月，太白昼见。

按《后汉书。桓帝本纪》。不载　按《天文志》。六年十一月。
太白昼见。时邓后家贵盛。

延熹七年三月，扶风、鄠皆陨石。七月，辰星犯岁星。八
月，荧惑犯鬼质，岁星犯轩辕。十月，太白犯房，辰犯太
白。十二月，荧惑犯轩辕。

按《后汉书桓帝本纪》，七年三月癸亥，陨石于鄠。　按
《天文志》：陨石右扶风一鄠，又陨石二，皆有声如雷。七
月戊辰，辰星犯岁星。八月庚戌，荧惑犯舆鬼质星。庚
申，岁星犯轩辕大星。十月丙辰，太白犯房北星。丁卯，
辰星犯太白。十二月乙丑，荧惑犯轩辕第二星。辰星
犯岁星，为兵。荧惑犯质星，有戮臣。岁星犯轩辕，为女
主忧。“太白犯房北星，为后宫。”其八年二月，太仆南乡
侯左胜以罪赐死。胜弟中常侍上蔡侯悺，北乡侯党，
皆自杀。癸亥，皇后邓氏坐执左道废，迁于祠宫死。宗
亲侍中泚阳侯邓康，河南尹邓万，越骑校尉邓弼，虎
贲中郎将安乡侯邓鲁，侍中监羽林左骑邓德，右骑
邓寿，昆阳侯邓统，淯阳侯邓秉，议郎邓循，皆系暴室。
万鲁死，康等免官。又荆州刺史芝、交阯刺史葛祗皆
为贼所拘略。桂阳太守任引背敌走，皆弃市。荧惑犯
舆鬼，质星之应也。

延熹八年五月，太白犯鬼质，荧惑入太微。闰月，太白
犯心。十月，岁星犯左执法。十一月，岁星入太微。
延熹九年正月，岁星入太微。六月，太白入鬼。七月，荧
惑入鬼。九月，荧惑入太微。

### 永康元年正月荧惑逆入太微出端门七月太白经天又犯心前星

按《后汉书桓帝本纪》皆不载。　按《天文志》，“延熹八年
五月癸酉，太白犯舆鬼质星。壬午，荧惑入太微右执
法。闰月己未，太白犯心前星。十月癸酉，岁星犯左执
法。十一月戊午，岁星入太微，犯左执法。九年正月壬
辰，岁星入太微中，五十八日出端门。六月壬戌，太白
行入舆鬼。七月乙未，荧惑行舆鬼中，犯质星。九月辛
亥”，荧惑入太微西门，积五十八日。《永康》元年正月庚
寅，荧惑逆行入太微东门，留太微中百一日，出端门。
七月丙戌，太白昼见，经天。太白犯心前星，太白犯舆
鬼质星，有戮臣。荧惑入太微为贼臣。太白犯心前星
为兵丧。岁星入太微犯左执法，将相有诛者。岁星入
守太微五十日，占“为人主。”太白、荧惑入“舆鬼，皆为死
丧。又犯质星，为戮臣。”荧惑留太微中百一日，占“为人
主。太白昼见，经天为兵，忧在大人。”其九年十一月，太
原太守刘瓆、南阳太守成琎皆坐杀无辜，荆州刺史
李隗为贼所拘，尚书郎孟珰坐受金漏言，皆弃市。永
康元年十二月丁丑，桓帝崩。太傅陈蕃、大将军窦武、
尚书令尹勋、黄门令山冰等皆枉死。太白犯心，荧惑
留守太微之应也。

====灵帝建宁元年太白入太微====按《后汉书灵帝本纪》，不载。　按《天文志》：“建宁元年六
月，太白在西方，入太微，犯西蕃南头星。太微，天庭也。
太白行其中，宫门当闭，大将被甲兵，大臣伏诛。其八
月，太傅陈蕃、大将军窦武谋，欲尽诛诸宦者。其九月
辛亥，中常侍曹节、长乐五官史朱瑀觉之，矫制杀蕃、
武等家属。徙日南北景。”

### 熹平元年荧惑入南斗中

按《后汉书灵帝本纪》，不载。　按《天文志》，熹平元年十
月，荧惑入南斗中。占曰：“荧惑所守为兵乱，斗为吴。”其
十一月，会稽贼许昭聚众自称大将军，昭父生为越
王，攻破郡县。

熹平二年四月，流星出文昌。八月，太白犯心。

按《后汉书灵帝本纪》，不载。　按《天文志》：二年四月，有
星出文昌，入紫宫，蛇行，有首尾无身，赤色有光照垣
墙。八月丙寅，太白犯心前星。辛未，白气如一匹练，冲
北斗第四星。占曰：“文昌为上将贵相。”太白犯心前星
为大臣。后六年，司徒刘群为中常侍曹节所谮，下狱
死。白气冲北斗，为大战。明年冬，扬州刺史臧旻、丹阳
太守陈寅攻盗贼苴康斩首数千级。

### 光和元年四月流星犯轩辕八月彗星出亢

按《后汉书灵帝本纪》：“光和元年八月，有星孛于天市。”

按《天文志》：“四月癸丑，流星犯轩辕第二星，东北行。”

入北斗魁中。八月，彗星出亢北，入天市中，长数尺，稍
长至五六丈，赤色，经历十馀宿，八十馀日乃消于天
菀中。流星为贵使，轩辕为内宫，北斗魁主杀。流星从
轩辕出抵北斗魁，是天子大使将出，有伐杀也。至中
平元年，黄巾贼起，上遣中郎将皇甫嵩、朱儁等征之，
斩首十馀万级。彗除天市，天帝将徙，帝将易都。至初
平元年，献帝迁都长安。

光和三年冬，彗星出狼、弧。

按《后汉书灵帝本纪》，“三年闰月，有星孛于狼弧。”　按
《天文志》冬，彗星出狼弧，东行至于张乃去。张为周地，
彗星犯之为兵乱。后四年，京都大发兵击黄巾贼。
光和五年四月，荧惑在太微。七月，彗出三台。十月，岁
星、荧惑、太白三合于虚。

按《后汉书灵帝本纪》，“五年秋七月，有星孛于太微。”
按《天文志》：四月，荧惑在太微中，守屏。七月，彗星出三
台下，东行入太微，至太子幸臣，二十馀日而消。十月，
岁星、荧惑、太白三，合于虚，相去各五六寸，如连珠。占
曰：“荧惑在太微为乱臣。”是时中常侍赵忠、张让、郭胜、
孙璋等并为奸乱。彗星入太微，天下易主。至中平六
年，宫车宴驾。岁星、荧惑、太白三合于虚，为丧。虚，齐地。
明年，琅邪王据薨。

光和　年，国皇星见。

按《后汉书，灵帝本纪》，不载。　按《天文志》，光和中，国皇
星东南角去地一二丈，如炬火状，十馀日不见。占曰：
“国皇星为内乱，外内有兵丧。”其后黄巾贼张角烧州
郡，朝廷遣将讨平，斩首十馀万级。中平六年，宫车晏
驾，大将军何进令司隶校尉袁绍私募兵千馀人，阴
跱雒阳城外，窃呼并州牧董卓，使将兵至京都，共诛
中官，对战南北宫阙下，死者数千人，燔烧宫室，迁都
西京。及司徒王允与将军吕布诛卓，卓部曲将郭汜、
李傕旋兵攻长安，公卿、百官、吏民战死者且万人。天
下之乱，皆自内发。

### 中平二年客星出南门

按《后汉书灵帝本纪》，不载。　按《天文志》：中平二年十
月癸亥，客星出南门中，大如半筵，五色喜怒稍小，至
后年六月消。占曰：“为兵。”至六年，司隶校尉袁绍诛灭
中官，大将军部曲将吴匡攻杀车骑将军何苗，死者
数千人。

《中平》三年四月，荧惑守心。十月，月食心。

按《后汉书灵帝本纪》。不载。　按《天文志》。三年四月，荧
惑逆行守心后星。十月戊午。月食心后星。占曰：“为大
丧。”后三年而灵帝崩。

《中平》五年二月，彗星出奎。六月，客星出贯索。

按《后汉书灵帝本纪》，“五年二月，有星孛于紫宫。”　按
《天文志》：二月，彗星出奎，逆行入紫宫，后三出，六十馀
日乃消。六月丁卯，客星如三升碗，出贯索，西南行入
天市，至尾而消。占曰：“彗除紫宫，天下易主。客星入天
市，为贵人丧。”明年四月，宫车晏驾。

中平　年夏，流星起河鼓，入天市，抵宦者。

按《后汉书灵帝本纪》，不载。　按《天文志》：中平中夏，流
星赤如火，长三丈，起河鼓，入天市，抵触宦者星，色白，
长二三丈，后尾再屈，食顷乃灭，状似枉矢。占曰：“枉矢
流发其宫，射，所谓矢当直而枉者，操矢者邪枉人也。”
中平六年，大将军何进谋尽诛中官，于省中杀进，俱
两破灭，天下由此遂大坏乱。

《中平六年》，太白犯心。

按《后汉书灵帝本纪》，不载。　按《天文志》：“六年八月丙
寅，太白犯心前星。戊辰，犯心中大星。其日未冥四刻，
大将军何进于省中为诸黄门所杀。己巳，车骑将军何苗为进部曲将吴匡所杀。”

### 献帝初平元年冬十一月庚戌镇星荧惑太白合于尾

按：《后汉书献帝本纪》云云。

初平二年九月，蚩尤旗见角亢南。

按《后汉书献帝本纪》云云。　按《天文志》，九月蚩尤旗
见，长十馀丈，色白。出角亢之南。占曰：“蚩尤旗见则主
征伐四方。”其后丞相曹公征讨天下且三十年。
初平四年六月，天狗西北行。十月孛星出两角间。
按《后汉书献帝本纪》，四年六月辛丑，天狗西北行。冬
十月辛丑，有星孛于天市。　按《天文志》，十月孛星出
两角间。东北行，入天市中而灭。占曰：“彗除天市，天帝
将徙，帝将易都。”是时上在长安，后二年东迁，明年七
月至雒阳，其八月，曹公迎上都许。

### 兴平二年冬十月壬寅有赤气贯紫宫

按：《后汉书献帝本纪》云云。

### 建安五年冬十月有星孛于大梁

按《后汉书献帝本纪》云云。　按《天文志》，“十月辛亥，有
星孛于大梁。冀州分也。时袁绍在冀州。其年十一月，
绍军为曹公所破。七年夏，绍死后，曹公遂取冀州。”
建安九年十一月，有星孛于东井。

按《后汉书献帝本纪》云云。　按《天文志》。十一月。有星
孛于东井、舆鬼。入轩辕太微。

建安十一年春正月，有星孛于北斗。

按《后汉书献帝本纪》云云。　按《天文志》。正月有星孛
于北斗。首在斗中。尾贯紫宫及北辰。占曰：“彗星扫太
微宫。人主易位。”其后魏文帝受禅。

建安十二年冬十月，有星孛于鹑尾。

按《后汉书献帝本纪》云云。　按《天文志》，“十月辛卯，有
星孛于鹑尾，荆州分也。”时荆州牧刘表据荆州，时益
州从事周群以荆州牧将死而失土。明年秋，表卒，以
小子琮自代。曹公将伐荆州，琮惧，举军诣公降。
建安十七年十二月，有星孛于五诸侯。

按《后汉书献帝本纪》云云。　按《天文志》：“十二月有星
孛于五诸侯。”周群以为西方专据土地者，皆将失土。
是时益州牧刘璋据益州，汉中太守张鲁别据汉中，
韩遂据凉州，宋建别据枹罕。明年冬，曹公遣偏将击
凉州，十九年获宋建，韩遂逃于羌中，病死。其年秋，璋
失益州。二十年秋，曹公攻汉中，鲁降。

建安十八年秋，岁镇、荧惑俱入太微。

按《后汉书。献帝本纪》云云。　按《天文志》。十八年秋。岁
星、镇星、荧惑俱入太微。逆行留守帝坐百馀日。占曰：
“岁星入太微。人主改。”

建安二十二年冬，有星孛于东北。

按：《后汉书献帝本纪》云云。

建安二十三年三月，孛星见东方。

按《后汉书献帝本纪》云云。　按《天文志》，二十三年三
月，孛星晨见东方二十馀日，夕出西方，犯历五车、东
井、五诸侯、文昌、轩辕、后妃、太微锋炎指帝坐。占曰：“除
旧布新之象也。”

### 后主景曜元年景星见

按：《三国蜀志后主传》：“景曜元年，姜维还成都，史官言
景星见，于是大赦改年。”